Linen a'n Mor

Hyns-horn yn Kernow yw Linen an Mor. Ev a bon yn nans an Dowr Fala a-dhyworth Truru, penncita Kernow, dhe Aberfala war an arvoryow soth. Rann an Keskowethyans Kledhrennow Dewnens ha Kernow yw an linen.

 Istori 
Byldyes veu Linen an Mor gans Hyns-horn Kernow, hyns-horn geyj ledan 7 tros-hys (2,134 mm) a-dhyworth Aberplymm dhe Aberfala. Porpos an plott ma o dhe junya Loundres gans Aberfala, ple hwolas gorholyon fardellik dhe borthow yn Ewrop, Afrika hag Amerika.

An rann ynter Aberplymm ha Truru a ygeris war 4 mis Me 1859 ha'n linen gowal dhe Aberfala a ygeris war 24 mis Est 1863, mes bys dhana an gorholyon fardellik a via didreylyes dhe leow erel. 

A-dhia 1867 oberys avel skorenn veu an linen yntra Truru hag Aberfala wosa dhe Hyns-horn Kernow West vos treylyes dhe eyj ledan, gans an trenow a-dhyworth Loundres Paddington owth oberi dhe Bennsans yn le Aberfala.

 Hyns-horn an West Bras ha Hensi-horn Breten 
Kesunyes veu an Hyns-horn Kernow yn Hyns-horn an West Bras war 1 mis Gwynngala 1889. Wosa an kesunyans, eyleyjyes dhe geyj savonek veu an hyns-horn dres pennseythen an 21ves mis Me 1892. Hyns-horn an West Bras veu kenedhlegys yn Hensi-horn Breten war galan mis Genver 1948.

 Privedhyans 
Privedhyes veu hensi-horn Breten y'n 1990ow. Oberys veu an linen gans Trenow Wessex bys 2006. A-dhia galan mis Ebrel 2006, an hyns-horn re beu oberys gans First Great Western - lemmyn Hyns-horn Bras an West.
skeusennik|Dew dren orth Worsav Penrynn wosa an loup nowyth dhe vos eylygerys.

 Gwellheansow yn 2009 
Y'n dalleth yth esa loup-passya dhe Benrynn esa removyes y'n 1960ow avel rann treghow an Derivas Beeching ow kasa unn lergh ha kay yn le an dew wreydhek. Yn 2004 yth esa profyans dhe eylvyldya an loup dhe wasa oberans a voy a wonisow war an hyns-horn.

Yth eylygeris an loup yn-rag an plott ha war vojet. Ygerans sodhogel dhe Worsav Penrynn a hwarva war 18ves mis Me 2009.

 Hyns 
 Kemenethow servyes 
Truru - Pluwberan ar Wodhel - Penrynn - Aberfala.

 Rol a worsavow ha leow a vern 
 Truru (0 mildir)
 Kowfordh Drewartha
 Dibarthva Bennwidhyer - Ple'ma'n skorenn a dhiberth a-dhyworth an Pennlinen Kernowek dhe Bensans.
 Kowfordh Sparnick
 skeusennik|Tren ow treusi an Bonsfordh Garnon.Ponsfordh Garnan - dres an Hyns-horn Resrudh ha Pluw an Chas.
 Fentenberan (4¼ mildir)
 Ponsfordh Beran
 Kowfordh Beran
 Ponsfordh Pons an Woodh
 Penrynn (8¼ mildir)
 Ponsfordh Koos an Kolji
 Pennmeur (10¼ mildir)
 Tre Aberfala (11¼ mildir)
 Kayys Aberfala (11¾ mildir)
 Kayys Aberfala (gwara)

 Moy dhe Redya 
 Bennett, Alan (1988). The Great Western Railway in Mid Cornwall. Southampton: Kingfisher Railway Publications. ISBN 0-946184-53-4.
 Binding, John (1993). Brunel's Cornish Viaducts. Atlantic Transport Publishing/Historical Model Railway Society. ISBN 0-906899-56-7.

 Kevrennow a-ves 
Great Scenic Railways in Devon and Cornwall.

Klass:Hensyow horn Kernow